Angirių tvenkinys
Angirių tvenkinys – tvenkinys Lietuvoje, Kėdainių rajone, Josvainių seniūnijoje, Šušvės slėnyje, 25,6 km nuo žiočių. Plotas 264 ha. Giliausia vieta 15,5 m. Tūris apie 15,5 mln. m³. Ilgis iš šiaurės vakarų į pietryčius 9,2 km, plotis iki 0,65 km. Altitudė 63 m. Šiaurinės tvenkinio dalies krantai aukšti, šlaitai apaugę medžiais. Kranto linija labai vingiuota, yra daug nedidelių įlankų. Aplinkui plyti dirbami laukai. Vanduo naudojamas laukams drėkinti, buitinėms reikmėms. Veikia mažoji Angirių 1,25  MW galios hidroelektrinė. Tai penktoji pagal instaliuotą elektros galią po Kavarsko hidroelektrinės vandens jėgainė Lietuvoje. Įeina į Šušvės landšaftinį draustinį. Ties Pilsupiais yra atodanga, piliakalnis ir dendrologinis parkas. Prie užtvankos – Angirių gyvenvietė, šiaurinėje pakrantėje įsikūrę Pilsupių, Diksių, Užvarčių kaimai, pietvakarinėje – Žostautų, Kupsčių, Grinių kaimai, rytinėje – Ruseinių kaimas. Aplink tvenkinį vystomas kaimo turizmas. Šiaurrytine pakrante eina kelias  2004  Josvainiai–Pilsupiai–Krakės , pietine –  3514  Gėluva–Jankūnai–Juodkaimiai . Debitas: Upės – 6 m³/s Užtvankos skaičiuotinis: 342 m³/s Užtvanka 690 m ilgio, 10 m pločio. Vandens pralaida – šachtinė. Įrengta 1980 m.